cyanic-selkie/wikianc huggingface dataset:
Α.Π.Ο. Αταλάντη
Ιστορικό
Τη σεζόν 1982-83 αγωνίστηκε στο Εθνικό ερασιτεχνικό πρωτάθλημα, πρώτη του παρουσία σε εθνική κατηγορία. Τη σεζόν 1984-85 έφτασε για πρώτη φορά στον τελικό του κυπέλλου Ε.Π.Σ. Φθιώτιδας, όπου και ηττήθηκε από τον Α.Π.Ο.Κ. Βελούχι. Τη σεζόν 1992-93 έφτασε για δεύτερη φορά στην ιστορία της στον τελικό, όπου επικρατώντας του Α.Ο. Μαλεσίνας με 2-1 αναδείχθηκε για πρώτη φορά κυπελλούχος Φθιώτιδας, για να αναδειχθεί ξανά κυπελλούχος τη σεζόν 1995-96 νικώντας στον τελικό τον Ολυμπιακό Ανθήλης.
Το 1992 αναδείχθηκε πρωταθλήτρια Φθιώτιδας για πρώτη φορά στην ιστορία της και κέρδισε την άνοδο στην Δ΄ Εθνική κατηγορία, όπου αγωνίστηκε συνεχώς τις χρονιές 1992-93, 1993-94 και 1994-95, με τελευταία παρουσία τη σεζόν 2002-03. Το 2019 και έπειτα από 27 χρόνια κατέκτησε για δεύτερη φορά στην ιστορία της το πρωτάθλημα Φθιώτιδας και κέρδισε την άνοδο στην Γ΄ Εθνική ερασιτεχνική κατηγορία, ενώ έκανε το νταμπλ κατακτώντας παράλληλα το κύπελλο Φθιώτιδας για τρίτη φορά στην ιστορία της.
Εξωτερικοί σύνδεσμοι
Κατηγορία:Αθλητικοί σύλλογοι Φθιώτιδας Κατηγορία:Ιδρύσεις ποδοσφαιρικών ομάδων το 1968 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1968
Ζερμπέργκα του Μακόν
Η Ζερμπέργκα, γαλλ. Gerberga (π. 940 - 986/91) από τον Οίκο του Σαλόν ήταν κόρη του κόμη του Σαλόν και με τους γάμους της έγινε πρώτα βασίλισσα της Λομβαρδίας (950-963) & μαρκησία της Ιβρέας (965-970) και μετά κόμισσα της Βουργουνδίας (π.973-986/91).
Βιογραφία
Ήταν η πρώτη κόρη του Λάμπερτ κόμη του Σαλόν και της Αδελαΐδας, κόρης του Γιλβέρτου δούκα της Βουργουνδίας.
Ο γιος της Όθων-Γουλιέλμος νυμφεύτηκε την Ερμεντρούδη του Ρουσύ, χήρα του Αλμπέρικ Β΄ κόμη του Μακόν, και έγινε κόμης του Μακόν. Παλαιότερα υπήρχε η αντίληψη, ότι ο Όθων-Γουλιέλμος κληρονόμησε το Μακόν από τη μητέρα του, έτσι αυτή απεκαλείτο εσφαλμένα Ζερμπέργκα του Μακόν, αντί του ορθού Ζερμπέργκα του Σαλόν.
Οικογένεια
Παντρεύτηκε πρώτα π. το 956 τον Άνταλμπερτ των Ιβρέα βασιλιά των Λομβαρδών και είχε τέκνα:
Ο Αδαλβέρτος απεβίωσε π. το 973 και η Ζερμπέργκα έκανε π. το 973 δεύτερο γάμο, με τον Ερρίκο Α΄ των Καπετιδών δούκα της Βουργουνδίας. Δεν απέκτησαν απογόνους και ο Ερρίκος Α΄ υιοθέτησε τον Όθωνα-Γουλιέλμο, δίνοντάς του το 982 την κομητεία της Βουργουνδίας.
Μαθηματικός τύπος
Στα μαθηματικά
Γενικά, οι τύποι χρησιμοποιούνται από τη μαθηματική και άλλες επιστήμες με στόχο την ευσύνοπτη μαθηματική παρουσίαση διαφόρων φαινομένων του πραγματικού κόσμου. Ως εκ τούτου, οι τύποι μπορούν να χρησιμοποιηθούν για την εύρεση ακριβούς ή προσεγγιστικής λύσης σε προβλήματα του φυσικού κόσμου. Για παράδειγμα, ο τύπος
είναι η μαθηματική έκφραση του δεύτερου νόμου του Νεύτωνα και έχει αρκετές εφαρμογές. Άλλοι τύποι, όπως αυτός με τον οποίον η ημιτονοειδής καμπύλη χρησιμοποιείται για τη μοντελοποίηση της κίνησης των παλίρροιων σε έναν όρμο, μπορούν να χρησιμοποιηθούν μόνο για την επίλυση ενός συγκεκριμένου προβλήματος. Σε κάθε περίπτωση, οι τύποι αποτελούν τη βάση για ποικίλους υπολογισμούς.
Οι λοιπές μαθηματικές εκφράσεις δεν διαφέρουν σημαντικά από τους τύπους, με βασική εξαίρεση την απουσία του συμβόλου της ισότητας (=).
Χημικοί τύποι
Στη σύγχρονη χημεία, ο χημικός τύπος χρησιμοποιείται για την έκφραση των χημικών αναλογιών των ατόμων ή των χημικών ενώσεων που συμμετέχουν σε μια χημική διεργασία. Οι χημικοί τύποι συνήθως περιλαμβάνουν τα σύμβολα των στοιχείων, τους αριθμούς που εκφράζουν τις ποσοτικές αναλογίες τους και, μερικές φορές, λοιπά σύμβολα όπως παρενθέσεις, αγκύλες, το συν (+) και το πλην (-). Για παράδειγμα, ο τύπος H_2O του νερού συνιστά συμβολική απόδοση του ότι «κάθε μόριο σε αυτή τη χημική αποτελείται από δύο άτομα υδρογόνου (Η) και ένα άτομο οξυγόνου (Ο)». Ομοίως, ο τύπος O_3^- συνιστά συμβολική απόδοση της περιγραφής «ένα μόριο όζοντος που αποτελείται από τρία άτομα του οξυγόνου τα οποία φέρουν αρνητικό φορτίο». Οι χημικές αντιδράσεις περιγράφονται συμβολικά χρήσει χημικών τύπων, στους οποίους κάποιο βέλος, το ή το, προσδιορίζει τη μετάβαση από τα αντιδρώντα στα προϊόντα, ή την επίτευξη χημικής ισορροπίας αντίστοιχα.
Μονάδες
Οι μαθηματικοί τύποι που χρησιμοποιούνται στις θετικές επιστήμες, σχεδόν πάντοτε συνοδεύονται από κάποιας μορφής μονάδες μέτρησης, καθώς εκφράζουν τις σχέσεις μεταξύ μεγεθών όπως η θερμοκρασία, η μάζα ή το φορτίο στη Φυσική, η προσφορά, το κέρδος ή η ζήτηση στα Οικονομικά.
Ένα παράδειγμα μαθηματικού τύπου στη Φυσική είναι ο ο τύπος της εντροπίας του Μπόλτσμαν. Στη στατιστική θερμοδυναμική, αυτός ο τύπος συσχετίζει την εντροπία S ενός ιδανικού αερίου με την ποσότητα W, που είναι ο αριθμός των μικροκαταστάσεων που αντιστοιχούν σε μια δεδομένη μακροκατάσταση:
όπου το k ισούται με την σταθερά του Μπόλτσμαν (1,38062 επί 10 −23 τζάουλ/κέλβιν), και το W είναι ο αριθμός των μικροκαταστάσεων που συμφωνούν με τη δεδομένη μακροκατάσταση.
Παραπομπές
Κατηγορία:Στοιχειώδης άλγεβρα Κατηγορία:Μαθηματικός συμβολισμός
Sky Sports
Τα Sky Sports Main Event, Premier League, Football, Cricket, Golf, F1, Action και Arena είναι διαθέσιμα ως πακέτο premium πάνω από το βασικό πακέτο Sky. Αυτά τα κανάλια είναι επίσης διαθέσιμα ως κανάλια premium σε σχεδόν κάθε δορυφορικό, καλωδιακό και IPTV σύστημα μετάδοσης στο Ηνωμένο Βασίλειο και την Ιρλανδία. Το Sky Sports News και το Sky Sports Mix παρέχονται ως μέρος των βασικών πακέτων.
Εξωτερικοί σύνδεσμοι
Κατηγορία:Βρετανικοί Τηλεοπτικοί σταθμοί
Δε Κομπινέισον
Το Δε Κομπινέισον (αγγλικά: The Combination) ήταν πρωτάθλημα στις πρώτες μέρες του αγγλικού ποδοσφαίρου. Είχε δύο συγκροτήσεις. Η πρώτη πραγματοποιήθηκε μόνο για την περίοδο 1888–89 για ομάδες σε ολόκληρη τη Βόρεια Αγγλία και τα Μίντλαντς, και διαλύθηκε πριν ολοκληρωθεί. Η δεύτερη πραγματοποιήθηκε την περίοδο 1890–91, αλλά διαλύθηκε το 1911. Το πρωτάθλημα περιελάμβανε ομάδες κυρίως από τη Βορειοδυτική Αγγλία και αργότερα από την Ουαλία.
Εξωτερικοί σύνδεσμοι
Κατηγορία:Ποδόσφαιρο στην Αγγλία
Κρίστοφερ Τζορτζ
Πρώτα χρόνια
Ο Κρίστοφερ Τζορτζ γεννήθηκε στο Ρόγιαλ Όακ του Μίτσιγκαν το 1931, από Έλληνες μεταναστες, τον Γιάννη και την Βασιλική Γεωργίου. Ο πατέρας του ήταν από την Θήβα και η μητέρα του από την Αθήνα.
Ο Τζορτζ δεν μπορούσε να μιλήσει αγγλικά έως ότου ήταν έξι χρονών, γιατί η οικογένειά του μιλούσε μόνο ελληνικά στο σπίτι. Ο πατέρας του ήταν ένας πλανόδιος πωλητής κατά τη διάρκεια της παιδικής του ηλικίας και έκανε αρκετά ταξίδια σε πόλεις όπως η Νέα Υόρκη, το Σικάγο, το Σαιντ Λούις, το Μέμφις, και το Ντιτρόιτ, με τον μικρό Κρίστοφερ να τον συνοδεύει.
Φούτμπολ Αλάιανς
Η Φούτμπολ Αλάιανς (αγγλικά: Football Alliance) ήταν ένωση ποδοσφαιρικών σωματείων και διοργανώτρια αρχή του ομώνυμου πρωταθλήματος, η οποία διήρκεσε τρεις αγωνιστικές περιόδους από την περίοδο 1889–90 έως και την περίοδο 1891–92.
Κρίστοφερ Τζορτζ
Πρώτα χρόνια
Από το Μίτσιγκαν η οικογένεια του θα μετακόμισει στο Μαουντεν Λέικς του Νιου Τζέρσεϊ. Μόλις άρχισε να μιλάει αγγλικά, ο πατέρας του θα τον εγγράψει και σε ελληνικό σχολείο εκτός από κανονικό σχολείο του, έτσι ώστε να μην ξεχάσει να μιλάει την ελληνική γλώσσα. Αυτός ήταν και ο λόγος που ο Κρίστοφερ έδειξε για πρώτη φορά ενδιαφέρον για την υποκριτική. Στο ελληνικό σχολείο θα πραγματοποιούνταν ελληνικά θεατρικά έργα και θα απήγγειλε ελληνική ποίηση.
Φούτμπολ Αλάιανς
Ιστορία
Δημιουργήθηκε από 12 συλλόγους ως εναλλακτική λύση στη Φούτμπολ Λιγκ, η οποία είχε αρχίσει την περίοδο 1888–89, επίσης με 12 συλλόγους μέλη. Η Συμμαχία κάλυψε μια παρόμοια περιοχή με τη Φούτμπολ Λιγκ, που εκτεινόταν από τα Αγγλικά Μίτνλαντς έως τα Βορειοδυτικά, αλλά και πιο ανατολικά στο Σέφιλντ, το Γκρίμσπι και το Σάντερλαντ. Ορισμένα από τα σωματεία που ίδρυσαν τη Φούτμπολ Αλάιανς είχαν παίξει στο Δε Κομπινέισον το προηγούμενο έτος, αλλά αυτό το πρωτάθλημα κατέρρευσε ως αποτέλεσμα της ασυμφωνίας και της έλλειψης οργάνωσης. Πρόεδρος της Φούτμπολ Αλάιανς ήταν ο Τζον Χολμς, επίσης πρόεδρος της Γουένσντεϊ, που ήταν η πρώτη πρωταθλήτρια που είχε δεκαπέντε νίκες σε είκοσι δύο αγώνες.
Κρίστοφερ Τζορτζ
Πρώτα χρόνια
Όταν ήταν 14 ετών, ο ίδιος και η οικογένειά του θα μετακόμισουν στο Μαϊάμι. Ως παιδί, έζησε στην περιοχή Κοκονούτ Γκρόουβ του Μαϊάμι και παρακολούθησε το Δημοτικό Σχολείο και το Λύκειο. Στο σχολείο, έπαιξε ποδόσφαιρο και μπέιζμπολ και έτρεξε σε στίβο. Μετά την απόκτηση της άδειας οδήγησης του, εργάστηκε για τον πατέρα του, στα φορτηγά μεταξύ του Μαϊάμι και σε άλλες πόλεις κατά μήκος της Ανατολικής Ακτής. Όταν ήταν νέος, ο Τζορτζ αισθάνθηκε την υποχρεώση να  εισέλθει στην Ελληνική Ορθόδοξη Εκκλησία και η οικογένειά του τον προετοίμασε για αυτό. Ο αδελφός του Νικ είπε ότι σε όλη τη διάρκεια της παιδικής ηλικίας του, ο Κρίστοφερ ήταν παπαδοπαίδι και συμμετείχε και στη χορωδία και ότι  οι γονείς του με τον ιερέα προσπαθούσαν να τον πείσουν να γίνει ιερέας. Υπηρέτησε ως παπαδοπαίδι στην Αγία Σοφία της Ελληνικής Ορθόδοξης Μητρόπολης του Μαϊάμι.
Πρώτα επαγγέλματα
Ο Τζορτζ έκανε διάφορες δουλειές πρότου ασχοληθεί με την ηθοποία, όπως ως ιδιωτικός ερευνητής και μπάρμαν σε ένα μπαρ στο Μαϊάμι. Σε αυτόν ανήκαν εστιατόρια και μπυραρίες, ένα που λεγόταν Dragnet Drive-In στο Μαϊάμι και το άλλο στο Στόκτον, στη Καλιφόρνια. Το πανδοχείο στο Στόκτον, όπου εργάστηκε για πέντε μήνες κατά τη διάρκεια ενός διαλείμματος από το κολέγιο ανήκε στο θείο του για επτά χρόνια. Κατείχε μαύρες ζώνες στο καράτε και στο τζούντο. Εργάστηκε ως μπράβος σε εστιατόρια και διέθετε άδεια πιλότου. Ο Τζορτζ είχε προσληφθεί από έναν φίλο που είχε ένα εμπορικό πλοίο και μεταφέραν φορτία μέσω της Καραϊβικής για δύο έτη. Πριν από την αποφοίτησή του από το Πανεπιστήμιο του Μαϊάμι, είχε μια δουλειά σε μια μεγάλη εταιρεία επενδύσεων.
Φούτμπολ Αλάιανς
Ιστορία
Στο τέλος της πρώτης περιόδου της Αλάιανς, όταν η Στόουκ αποχώρησε από τη Φούτμπολ Λιγκ, η Αλάιανς την αποδέχτηκε ως νέο μέλος. Την επόμενη χρονιά, η Στόουκ και η Ντάργουιν, ένας άλλος σύλλογος της Αλάιανς, έγιναν αποδεκτοί στη Φούτμπολ Λιγκ, η οποία αριθμούσε πλέον 14 συλλόγους μέλη. Το 1892 αποφασίστηκε να συγχωνευθούν τα δύο πρωταθλήματα και συνεπώς σχηματίστηκε η Φούτμπολ Λιγκ Σέκοντ Ντιβίζιον, αποτελούμενη κυρίως από σωματεία της Φούτμπολ Αλάιανς. Οι υπάρχοντες σύλλογοι της Φούτμπολ Λιγκ, καθώς και τρεις από τους ισχυρότερους συλλόγους της Αλάιανς, αποτελούσαν τη Φούτμπολ Λιγκ Φερστ Ντιβίζιον.
Εξωτερικοί σύνδεσμοι
Κατηγορία:Ποδόσφαιρο στην Αγγλία
Κρίστοφερ Τζορτζ
Καριέρα ηθοποιού
Μετά την αποφοίτησή του από το κολέγιο,  ο Τζορτζ πήγε στη Νέα Υόρκη όπου άρχισε να  παίζει στο θεάτρο και σε τηλεοπτικές διαφημίσεις. Ο παραγωγός Ρόμπερτ Ράφελσον τον έπεισε να ξεκινήσει μια καριέρα ως ηθοποιός. Σπούδασε υποκριτική στο Wynn Handman και πήρε μικρούς ρόλους σε Θεάτρα του Μπρόντγουει σε έργα του Σαίξπηρ και του Τένεσι Ουίλιαμς. Η καριέρα του απογειώθηκε μετά από μια εμπορική διαφήμιση στη τηλεόραση για μια κρέμα ξυρίσματος, όπου έπαιξε το νεαρό άνδρα και κέρδισε βραβείο στο Φεστιβάλ Κινηματογράφου της Νέας Υόρκης, ως καλύτερος ηθοποιός σε εμπορική τηλεόραση. Εμφανίστηκε επίσης σε ρόλο στην τηλεοπτική σειρά Naked City. Στην πόλη της Νέας Υόρκης, ο Τζορτζ έπαιξε στο Lemos Greek Repertory Theater γιατί μπορούσε να μιλάει τα ελληνικά με ευφράδεια.
Ο Κρίστοφερ Τζορτζ εμφανίστηκε για πρώτη φορά στον Κινηματογράφο σε έναν ρόλο στη ταινία "In Harm's Way" (1965), παίζοντας έναν  ετοιμοθάνατο ναυτικό για 30 δευτερόλεπτα. Αυτό του έδωσε την πρώτη του ευκαιρία να συναντήσει και να συνεργαστεί με  τον Τζον Γουέιν, τον οποίο είχε από την παιδική ηλικία είδωλό του και ο οποίος θα γίνει δια βίου φίλος του. Ο πρώτος σημαντικός του ρόλος ήταν στην ταινία "Ελ Ντοράντο"(1966) σε σκηνοθεσία Χάουαρντ Χοκς, με πρωταγωνιστή τον Τζον Γουέιν. Αυτός και ο Γουέιν θα παίξουν μαζί και σε άλλα γουέστερν, όπως το "Chisum" (1970) και "Οι ληστές του τρένου" (1973).
Από το 1966 έως το 1968 και για δύο σεζόν και 58 επεισοδίων, ο Τζορτζ έπαιξε τον πρωταγωνιστικό ρόλο του λοχία Σαμ Τρόι στη επιτυχημένη σειρά "Οι αρουραίοι της ερήμου" (The Rat Patrol). Η τηλεοπτική σειρά περιγράφει τα κατορθώματα τεσσάρων στρατιωτικών που είναι μέλη μιας  ομάδας των Συμμάχων στην εκστρατεία της Βόρειας Αφρικής κατά τη διάρκεια του Β' Παγκοσμίου Πολέμου, και η οποία έχει αναλάβει να κάνει περιπολίες στη αφιλοξένη ερήμο της Σαχάρας.
Προσωπική ζωή
Ο Τζορτζ θα συναντήσει για πρώτη φορά την ηθοποιό Λίντα Ντέι σε μια επιδείξη μόδας στη Νέα Υόρκη. Θα συναντήθουν ξανά αργότερα, όταν θα παίξουν μαζί στην ταινία "The Gentle Rain" (1966). Θα παίξουν και πάλι μαζί τέσσερα χρόνια αργότερα στο Chisum, όπου θα ερωτεύτουν. Στις 15 Μαΐου 1970, θα παντρεύτουν με πολιτικό γάμο στο Παλμ Μπιτς στη Φλόριντα, και θα απόκτησουν μια κόρη, την Κέισι.
Θάνατος
Ο Κρίστοφερ Τζορτζ πέθανε ξαφνικά από καρδιακή προσβολή σε ηλικία 52 ετών, αργά το βράδυ στις 28 Νοεμβρίου του 1983, στο Νοσοκομείο Westside του Λος Άντζελες. Μετά το δείπνο στο σπίτι με τη σύζυγό του, ένιωσε ξαφνικά πόνους στο στήθος και  μεταφέρθηκε με ασθενοφόρο στο νοσοκομείο. Αργότερα υπέστη καρδιακή ανακοπή και μετά από τρεις ώρες κηρύχθηκε νεκρός στις 22:35.
Ο Τζορτζ ήταν συχνός καπνιστής πούρων και έπινε αρκετά, αλλά ένας άλλος παράγοντας που συνέβαλε στο θάνατο του πιστεύεται ότι ήταν ένας τραυματισμός από ανατροπή του οχήματος στη σειρά Οι αρουραίοι της ερήμου στις αρχές του 1967, η οποία τον οδήγησε σε νοσηλεία με πολλαπλά τραύματα. Οι αρχικές εκτιμήσεις ήταν ότι είχε χτυπήσει στο κρανίο του και την σπονδυλική του στήλη. Ένας τραυματισμός στο στήθος αποκαλύφθηκε κατά τη διάρκεια της αυτοψίας που έδειξε ότι είχε μια καρδιακή θλάση, που ποτέ δεν είχε επουλωθεί σωστά και αυτό πιθανόν να ήταν και η αιτία της καρδιακής ανακοπής που υπέστη ο ηθοποιός.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Αθάνατοι (Περσική Αυτοκρατορία)
thumb|right|300px|Τοιχογραφία Αθανάτων από τα ανάκτορα στα [[Σούσα]] Οι Αθάνατοι (αρχ. ελλ.: Ἀθάνατοι, περσ.: سپاه جاودان) ήταν ο πυρήνας του περσικού στρατού, κατά τα χρόνια των Αχαιμενιδών. Αποτελούνταν από άριστα εκπαιδευμένους Ελαμίτες, Μήδους και Πέρσες πολεμιστές. Οι αρχαίοι Έλληνες τους αποκαλούσαν και Μύριους Αθανάτους, επειδή όταν ένας άντρας έπεφτε στη μάχη τον αντικαθιστούσε αμέσως κάποιος άλλος και έτσι το σώμα διατηρούσε την δύναμη των 10.000 στρατιωτών. Ο όρος αποδίδεται στον Ηρόδοτο.
Οπλισμός
Οι Αθάνατοι φέραν μεγάλη ασπίδα με δερμάτινη επικάλυψη, η οποία όμως ήταν ασθενής. Κάτω από τον πολύχρωμο μανδύα τους φορούσαν μεταλλικό πουκάμισο, ενώ στο κεφάλι φορούσαν υφασμάτινο σκούφο ή τιάρα. Στη μάχη φέραν κοντό δόρυ, σπαθί ή μεγάλο εγχειρίδιο, τόξο και βέλη. Μάλιστα, το δόρυ αποτελούσε και μέσο διάκρισης των απλών στρατιωτών από τους αξιωματικούς, καθώς η κεφαλή των πρώτων ήταν από ασήμι και των δεύτερων από χρυσό.
Μηδικά
Κατά την περσική εισβολή στην Ελλάδα, οι Αθάνατοι χρησίμευαν όχι μόνο ως στρατιωτικό σώμα, αλλά και ως προσωπική φρουρά του Δαρείου Α' και του Ξέρξη Α'. Παρόλο που αποτελούσαν το εκλεκτό σώμα του περσικού στρατού, δεν ήταν και καλύτερα οπλισμένοι από τους οπλίτες που αντιμετώπισαν. Η ασπίδα τους μπορούσε να διατρηθεί εύκολα από το μακρύ δόρυ των Ελλήνων, ενώ ο σκούφος στο κεφάλι δεν παρείχε καμία προστασία από το σπαθί τους. Επίσης, η αντοχή του σιδηροπουκάμισού τους δεν μπορούσε να συγκριθεί με την αντίστοιχη των ελληνικών θωράκων.
Παραπομπές
Κατηγορία:Περσικός στρατός Κατηγορία:Περσικοί Πόλεμοι Κατηγορία:Στρατιωτικοί σχηματισμοί Κατηγορία:Πολεμικά επαγγέλματα
Κοινό των Ζαγορισίων
Το κοινό των Ζαγορισίων (Κοινόν τῶν Ζαγορισίων) ή βιλαέτι του Ζαγορίου, ήταν αυτόνομη κοινοπολιτεία χωριών του Ζαγορίου στην περιοχή της Ηπείρου, κατά την περίοδο της Οθωμανικής Αυτοκρατορίας στον ελλαδικό χώρο.
Ιστορία
Από τα μέσα του 14ου αιώνα η Ήπειρος απολέστηκε από το βυζαντινό κράτος του δεσποτάτου της Ηπείρου και σταδιακά αποτέλεσε τμήμα των Σέρβων Νεμάνια, και Ιταλών Μπουοντελμόντι και Τόκκων. Κατά το 1430 με 1431 όταν ηγεμόνας της περιοχής ήταν ο Κάρολος Β΄ Τόκκος, ο Σινάν Πασάς, στρατηγός του σουλτάνου Μουράτ Β´, οδήγησε τον οθωμανικό στρατό στην Ήπειρο και μετά από μια σειρά μαχών κατόρθωσε να καταλάβει τον χώρο μαζί και με τα Ιωάννινα τα οποία ήταν η κεντρική πόλη της περιοχής.
Ωστόσο υπήρξαν 14 χωριά στο κεντρικό Ζαγόρι τα οποία κατάφεραν να έρθουν σε μια πολύ ευνοϊκή για αυτά συμφωνία με τους Οθωμανούς. Βάσει της συμφωνίας (συνθήκη του Βοϊνίκου), τα χωριά θα ήταν υποτελή στους Οθωμανούς ωστόσο θα διατηρούσαν την αυτονομία τους και την διαχείριση των δικών τους εσωτερικών υποθέσεων με δική τους τοπική κυβέρνηση. Ο επικεφαλής της τοπικής κυβέρνησης έφερε τον τίτλο του Βεκύλη και εκλέγονταν κάθε 6 μήνες ή ανά έτος, ενώ παράλληλα υπήρχε και το συμβούλιο των γερόντων (δημογέροντες) το οποίο απαρτίζονταν από αντιπροσώπους του κάθε χωριού. Επιπλέον, οι πολίτες του κοινού δεν θα πλήρωνουν φόρους στους Οθωμανούς, αλλά θα παρείχαν βοηθητικές υπηρεσίες όποτε τους ζητούνταν, κυρίως με την υποστήριξη στους Σπαχήδες (έφιπποι πολεμιστές του οθωμανικού ιππικού). Στα τέλη του 15ου αιώνα, εισήχθησαν στο κοινό και τα χωριά του ανατολικού Ζαγορίου.
Η συμφωνία τροποποιήθηκε το 1670, όταν και το κοινό απέκτησε την επίσημη ονομασία ως Κοινόν τῶν Ζαγορισίων και η ομοσπονδία απέκτησε επιπλέον πολύ σημαντικά προνόμια (σιουρούτια), κυρίως χάρη στην επιρροή των Φαναριωτών της Κωνσταντινούπολης με καταγωγή από την περιοχή. Βάσει των νέων προνομίων το κοινό πλέον μπορούσε να πληρώσει φόρο αντί να συνδράμει στις τάξεις των Σπαχήδων, μπορούσε να εκτελέσει δημόσια την λατρεία της χριστιανικής πίστης, και απαγορεύονταν η είσοδος Τούρκων στο Ζαγόρι.
Το 1750 εισήλθαν στο κοινό και τα χωριά του δυτικού Ζαγορίου ανεβάζοντας το σύνολο των χωριών του κοινού σε 60, και από το ίδιο έτος ο Βεκύλις του κοινού είχε την κατοικία του στα Ιωάννινα, με αρμοδιότητες την επίβλεψη της συλλογής των φόρων και την απονομή δικαιοσύνης για ζητήματα του αστικού δικαίου.
Η αυτονομία της περιοχής έληξε το 1868 και η περιοχή περιήλθε στην Οθωμανική διοίκηση επί Αμπντούλ Αζίζ, έως τους βαλκανικούς πολέμους της περιόδου 1912-1923 όταν ολόκληρη η περιοχή έγινε τμήμα του κράτους της Ελλάδας.
Παρόμοια κοινά
Ιστορικά παραδείγματα παρομοίων κοινών κατά την αρχαιότητα αποτελούν η Ηπειρωτική συμμαχία (4ος αιώνας π.Χ.), το κοινό Ηπειρωτών (3ος/2ος αιώνας π.Χ.), καθώς και το κοινό των Ελευθερολακώνων στην Σπάρτη υπό τους Ρωμαίους (2ος αιώνας π.Χ. - 3ος αιώνας μ.Χ.).
Στην νεότερη ελληνική ιστορία αντίστοιχα κοινά υπήρξαν στην Ύδρα, Σπέτσες, και Ψαρά, καθώς και η αυτόνομη ηγεμονία της Σάμου, ενώ κατά την ευρύτερη οθωμανική περίοδο στην Ελλάδα υπήρχαν και το κοινό των Μαδεμοχωρίων στην Χαλκιδική.
Με τον τίτλο Κοινό των Ζαγορισίων υπάρχει σύγχρονος πολιτικός σχηματισμός στην Ήπειρο.
Παραπομπές
Κατηγορία:Ιστορία της Ηπείρου
Κύπελλο Εθνών Αφρικής 2021
Το Κύπελλο Εθνών Αφρικής 2021, γνωστό ως Κύπελλο Εθνών Αφρικής 2021 TotalEnergies για λόγους χορηγίας, ήταν η 33η έκδοση του Κυπέλλου Εθνών Αφρικής, της διετούς διεθνούς πρωταθλήματος ποδοσφαίρου ανδρών της Αφρικής, που διοργανώνει η Αφρικανική Συνομοσπονδία Ποδοσφαίρου (ΑΣΠ). Η διοργάνωση φιλοξενήθηκε από το Καμερούν και έλαβε χώρα από τις 9 Ιανουαρίου έως τις 6 Φεβρουαρίου 2022.
Η διοργάνωση είχε αρχικά προγραμματιστεί να διεξαχθεί τον Ιούνιο και τον Ιούλιο του 2021. Ωστόσο, στις 15 Ιανουαρίου 2020, η ΑΣΠ ανακοίνωσε ότι λόγω δυσμενών κλιματικών συνθηκών κατά τη διάρκεια αυτής της περιόδου, η διοργάνωση είχε προγραμματιστεί εκ νέου για να διεξαχθεί μεταξύ 9 Ιανουαρίου και 6 Φεβρουαρίου 2021. Στις 30 Ιουνίου 2020, η ΑΣΠ μετέφερε τις ημερομηνίες διεξαγωγής της διοργάνωσης για δεύτερη φορά στον Ιανουάριο του 2022 μετά τις επιπτώσεις της πανδημίας COVID-19 σε ολόκληρη την ήπειρο, ενώ διατήρησε το όνομα Κύπελλο Εθνών Αφρικής 2021 για λόγους χορηγίας.
Η Αλγερία ήταν η υπερασπίστρια του τίτλου, αλλά αποκλείστηκε στη φάση των ομίλων. Η οικοδέσποινα χώρα, το Καμερούν, έχασε την ευκαιρία της για τον τίτλο στους ημιτελικούς, αφού έχασε στα πέναλτι από την Αίγυπτο και τελικά τερμάτισαν στην 3η θέση. Η Σενεγάλη κέρδισε το τρόπαιο για πρώτη φορά, αφού κέρδισε την Αίγυπτο στα πέναλτι στον τελικό.
Επιλογή διοργανώτριας χώρας
Μετά τη συνεδρίαση της Εκτελεστικής Επιτροπής της ΑΣΠ στις 24 Ιανουαρίου 2014, ανακοινώθηκε ότι υπήρχαν τρεις επίσημοι υποψήφιοι για την έκδοση του 2021:
Υποψηφιότητες:
Υποψηφιότητες που απορρίφθηκαν:
Αυτή ο κατάλογος ήταν διαφορετικός από τον κατάλογο με τις υποψηφιότητες της διοργανώτριας χώρας για την έκδοση του Κυπέλλου Εθνών το 2019 και το 2021, όπως ανακοινώθηκε από την ΑΣΠ τον Νοέμβριο του 2013, με τη Λαϊκή Δημοκρατία του Κονγκό, την Γκαμπόν και τη Ζάμπια επίσης στον αρχικό κατάλογο. Και οι τρεις επίσημοι υποψήφιοι υπέβαλλαν επίσης υποψηφιότητα για τη διοργάνωση του Κυπέλλου Εθνών Αφρικής 2019.
Η απόφαση της χώρας υποδοχής αναβλήθηκε από τις αρχές του 2014, για να παραχωρήσει σε κάθε υποψήφια χώρα επαρκή χρόνο για να υποδεχθεί την αντιπροσωπεία επιθεώρησης. Μετά την τελική ψηφοφορία στη συνεδρίαση της Εκτελεστικής Επιτροπής της ΑΣΠ, στις 20 Σεπτεμβρίου 2014, η ΑΣΠ ανακοίνωσε τους οικοδεσπότες για τα Κύπελλα Εθνών Αφρικής 2019, 2021 και 2023: του 2019 στο Καμερούν, του 2021 στην Ακτή Ελεφαντοστού και του 2023 στη Γουινέα.
Αλλαγή διοργανώτριας χώρας
Στις 30 Νοεμβρίου 2018, η ΑΣΠ απέκλεισε το Καμερούν από τη διοργάνωση του Κυπέλλου Εθνών Αφρικής 2019, λόγω καθυστερήσεων στην κατασκευή γηπέδων και άλλων απαραίτητων υποδομών, η οποία μεταφέρθηκε στην Αίγυπτο. Ο πρόεδρος της ΑΣΠ, Αχμάντ Αχμάντ, είπε ότι το Καμερούν συμφώνησε να φιλοξενήσει τη διοργάνωση του 2021. Κατά συνέπεια, η Ακτή Ελεφαντοστού, η αρχική διοργανώτρια χώρα του 2021, θα φιλοξενήσει το Κύπελλο Εθνών Αφρικής 2023 και η Γουινέα, η αρχική διοργανώτρια χώρα του 2023, θα φιλοξενήσει το Κύπελλο Εθνών Αφρικής 2025. Στις 30 Ιανουαρίου 2019, ο Πρόεδρος της ΑΣΠ επιβεβαίωσε τη μετατόπιση του χρονοδιαγράμματος, μετά από συνάντηση με τον Ιβοριανό Πρόεδρο, Αλασάν Ουαταρά, στο Αμπιτζάν της Ακτής Ελεφαντοστού.
Επιπτώσεις της πανδημίας COVID-19
Η διοργάνωση ήταν αρχικά προγραμματισμένη να διεξαχθεί μεταξύ 9 Ιανουαρίου και 6 Φεβρουαρίου 2021. Ο προκριματικός γύρος και οι δύο αγωνιστικές της προκριματικής φάσης των ομίλων είχαν ήδη παιχτεί μεταξύ 9 Οκτωβρίου και 19 Νοεμβρίου 2019. Η τρίτη και η τέταρτη αγωνιστική της προκριματικής φάσης των ομίλων, που αρχικά είχαν προγραμματιστεί να διεξαχθούν από τις 23 έως τις 31 Μαρτίου και 1 έως τις 9 Ιουνίου 2020 αντίστοιχα, αναβλήθηκαν και όλοι οι υπόλοιποι προκριματικοί αγώνες αναβλήθηκαν λόγω της πανδημίας COVID-19 στην Αφρική.
Στις 30 Ιουνίου 2020, ωστόσο, η ΑΣΠ ανακοίνωσε την αναδιάταξη του Κυπέλλου Εθνών Αφρικής 2021 για τον Ιανουάριο του 2022 «μετά από διαβούλευση με τους ενδιαφερόμενους φορείς και λαμβάνοντας υπόψη την τρέχουσα παγκόσμια κατάσταση», σύμφωνα με μια δημοσιευμένη δήλωση, με νέες ημερομηνίες που θα ανακοινωθούν σε μεταγενέστερη ημερομηνία. Στη συνέχεια, άλλοι ηπειρωτικοί αγώνες και διοργανώσεις που ήταν που ήταν να διεξαχθούν επαναπρογραμματίστηκαν ή ακυρώθηκαν, συμπεριλαμβανομένων νέων ημερομηνιών για τους υπόλοιπους προκριματικούς του ΚΕΑ, οι οποίοι επρόκειτο τώρα να ολοκληρωθούν έως τον Μάρτιο του 2021. Στις 31 Μαρτίου 2021, επιβεβαιώθηκε ότι η τελική φάση της διοργάνωσης θα πραγματοποιηθεί από τις 9 Ιανουαρίου έως τις 6 Φεβρουαρίου 2022, ακριβώς ένα χρόνο μετά την αρχικά προγραμματισμένη ημερομηνία έναρξης.
Προκριθέντες ομάδες
Οι παρακάτω ομάδες προκρίθηκαν στη διοργάνωση.
Μπάλα αγώνων
Η ΑΣΠ ανακοίνωσε την επίσημη μπάλα αγώνων με το όνομα Toghu στις 23 Νοεμβρίου 2021. Κατασκευάστηκε από την αγγλική κατασκευαστική εταιρεία Umbro.
Μασκότ
Η μασκότ, "Mola", αποκαλύφθηκε στις 17 Μαΐου 2021, κατά τη διάρκεια μιας τελετής στο Γιαουντέ. Ήταν λιοντάρι και η αμφίεση του έμοιαζε με τα χρώματα της φανέλας της Εθνικής Καμερούν, με λέξεις που έγραφαν «Καμερούν» με το «2021» στο πάνω και στο κάτω μέρος της εμφάνισης.
Διαιτητές
Για τη διοργάνωση επιλέχθηκαν 24 διαιτητές, 31 βοηθοί διαιτητές και 8 βοηθοί διαιτητές VAR από 36 χώρες. Μεταξύ των οποίων ήταν 2 διαιτητές από την Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής.
Κλήρωση
Η τελική κλήρωση ήταν αρχικά προγραμματισμένη να πραγματοποιηθεί στις 25 Ιουνίου 2021, αλλά αναβλήθηκε για τις 17 Αυγούστου 2021. Οι 24 ομάδες κληρώθηκαν σε 4 ομίλους των 6 ομάδων.
Στάδια
Καθώς το Κύπελλο Εθνών Αφρικής επεκτάθηκε από 16 σε 24 ομάδες, χρησιμοποιήθηκαν 6 στάδια διεξαγωγής σε 5 πόλεις του Καμερούν. Τα 6 στάδια που επιλέχθηκαν για να φιλοξενήσουν αγώνες ήταν το Στάδιο Πολ Μπιγιά και το Στάδιο Αχμαντού Αχιτζό στην πρωτεύουσα Γιαουντέ, το Στάδιο Τζαπόμα στη Ντουάλα, το Στάδιο Λιμπέ στο Λιμπέ, το Στάδιο Κουεκόνγκ στο Μπαφουσάμ και το Στάδιο Ρουμντέ Ατζιά στη Γκαρούα. Ο εναρκτήριος αγώνας της διοργάνωσης και ο τελικός πραγματοποιήθηκαν στο νεόκτιστο Στάδιο Πολ Μπιγιά, χωρητικότητας 60.000 θεατών, στο Γιαουντέ.
Τελετή έναρξης
μικρογραφία|237x237εσ| Ατμόσφαιρα πριν την έναρξη των τελετών έναρξης του ΚΕΑ. Η τελετή έναρξης ξεκίνησε στις 10:00, με δράσεις που κράτησαν μέχρι τις 14:00. Καλεσμένοι και επίσημοι ήταν στο στάδιο μέχρι την έναρξη του εναρκτήριου αγώνα στις 17:00. Μεταξύ των προσκεκλημένων ήταν μέλη της Αφρικανικής Συνομοσπονδίας Ποδοσφαίρου (ΑΣΠ), μέλη του διπλωματικού σώματος, πρόεδροι νομοθετικών και δικαστικών ιδρυμάτων, μέλη της κυβέρνησης και οι πρόεδροι της ΑΣΠ και της FIFA.
Η παρουσία των επισήμων ολοκληρώθηκε έως τις 16:00 με την άφιξη των προέδρων των Κομόρων και του Καμερούν. Μετά την ανάκρουση των εθνικών ύμνων, την εναρκτήρια ομιλία έκανε ο Πατρίς Μοτσέπε, πρόεδρος της ΑΣΠ και ακολούθησε η έναρξη της διοργάνωσης από τον Πρόεδρο της Δημοκρατίας του Καμερούν, Πολ Μπιγιά, μετά την οποία πραγματοποιήθηκε πολιτιστική παρέλαση διάρκειας περίπου μίας ώρας.
Μετά τον αγώνα, που διεξήχθη από τις 17:00 έως τις 19:00, ακολούθησε επίδειξη πυροτεχνημάτων.
Φάση ομίλων
Οι 2 πρώτες ομάδες κάθε ομίλου, μαζί με τις 4 καλύτερες τρίτες ομάδες, προκρίθηκαν στη φάση των 16. Όλες οι ώρες είναι τοπικές, Ώρα Δυτικής Αφρικής (UTC+1).
Ισοβαθμίες
Οι ομάδες κατατάχθηκαν σύμφωνα με βαθμούς (3 βαθμοί για νίκη, 1 βαθμός για ισοπαλία, 0 βαθμοί για ήττα) και εάν ισοβαθμούσαν σε βαθμούς, θα εφαρμόζονταν τα ακόλουθα κριτήρια ισοβαθμίας, με τη σειρά που δίνονται, για τον καθορισμό της κατάταξης (Κανονισμοί Άρθρο 74):
Σκόρερ
8 γκολ
5 γκολ 3 γκολ 2 γκολ 1 γκολ, 2η 1 αυτογκόλ, 2η
Βραβεία
Στο τέλος της διοργάνωσης απονεμήθηκαν τα ακόλουθα βραβεία:
Εξωτερικοί σύνδεσμοι
2021 Κατηγορία:Ποδόσφαιρο το 2022 Κατηγορία:Ποδόσφαιρο στο Καμερούν
Χιλάλ Σουντανί
Ο Ελ Αρμπί Χιλάλ Σουντανί (αραβικά: العربي هلال سوداني) (25 Νοεμβρίου 1987) είναι Αλγερινός επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός για την Νταμάκ ΦΚ.
ΑΣΟ Χλεφ
Γεννημένος στο Σελίφ, ο Σουντανί ξεκίνησε τη σταδιοδρομία του στις ακαδημίες νέων της τοπικής ΑΣΟ Χλεφ. Το Μάιο του 2006, σε ηλικία 19 ετών, έκανε το ντεμπούτο του με την πρώτη ομάδα εναντίον της Άναμπα για τον 28ο γύρο του πρωταθλήματος Αλγερίας 2005-06, μπαίνοντας ως αλλαγή στο 72ο λεπτό.
Το 2008, επιλέχθηκε ως ο Νεαρός Παίκτης της Χρονιάς του 2008 από τη DZFoot, έχοντας σημειώσει 11 γκολ σε 24 αγώνες τη σεζόν 2007-08.
Τον Ιούνιο του 2011, πέρασε δοκιμαστικό από την ομάδα της Λιγκ 2, Λε Μαν.
Βιτόρια Γκιμαράες
Στις 26 Μαΐου 2013, ο Σουντανί βοήθησε τη Γκιμαράες να κερδίσει το πρώτο της Κύπελλο Πορτογαλίας, κερδίζοντας τη Μπενφίκα με 2-1 στον τελικό, σημειώνοντας το γκολ της ισοφάρισης στο 79ο λεπτό, πριν ο Ρικάρντο σημειώσει το νικητήριο γκολ λεπτά αργότερα. Την επόμενη μέρα, ταξίδεψε στην Κροατία για να ολοκληρώσει τις ιατρικές εξετάσεις πριν από τη μεταγραφή του στη Ντιναμό Ζάγκρεμπ.
Ντιναμό Ζάγκρεμπ
Στις 27 Μαΐου 2013, υπέγραψε τετραετές συμβόλαιο με τους πρωταθλητές Κροατίας Ντιναμό Ζάγκρεμπ, με κόστος μεταγραφής ύψους 900.000 ευρώ.
Τη σεζόν 2015-16, η Ντιναμό έκανε πάλι το νταμπλ, κερδίζοντας το πρωτάθλημα και το κύπελλο, ωστόσο ο Σουντανί είχε μια λιγότερο παραγωγική σεζόν, αγωνιζόμενος με τραυματισμούς και την έλλειψη αγωνιστικού ρυθμού και τελείωσε με 8 γκολ και 4 ασίστ στο πρωτάθλημα.
Τη σεζόν 2016-17, το γκολ που σημείωσε στις καθυστερήσεις του αγώνα εναντίον της Ρεντ Μπουλ Σάλτσμπουργκ, έστειλε τη Ντιναμό στη φάση ομίλων του Τσάμπιονς Λιγκ 2016-17. Παρά το γεγονός ότι η Ντιναμό τερμάτισε δεύτερη στο πρωτάθλημα, πίσω από τη Ριέκα, η πρώτη φορά που δεν κέρδισε το πρωτάθλημα σε 10 σεζόν, ο Σουντανί έκανε ρεκόρ καριέρας με 17 γκολ στο πρωτάθλημα, καθιστώντας το δεύτερο κορυφαίο σκόρερ του πρωταθλήματος Κροατίας εκτός της πρώην ενωμένης Γιουγκοσλαβίας και τον πρώτο εκτός Ευρώπης.
Νότιγχαμ Φόρεστ
Στις 29 Ιουνίου 2018, εντάχθηκε στην αγγλική Νότιγχαμ Φόρεστ, υπογράφοντας τριετές συμβόλαιο. Τη σεζόν 2018-19, λόγω τραυματισμού, αγωνίστηκε συνολικά σε μόλις 8 αγώνες σε όλες τις διοργανώσεις, σημειώνοντας 2 γκολ στην Τσάμπιονσιπ.
Ολυμπιακός
Στις 18 Ιουνίου 2019, ο Ολυμπιακός ανακοίνωσε την απόκτηση του Σουντανί.
Διεθνής σταδιοδρομία
Στις 14 Μαΐου 2011, κλήθηκε για πρώτη φορά στην Εθνική Αλγερίας για έναν αγώνα της προκριματικής φάσης του Κυπέλλου Εθνών Αφρικής 2012 εναντίον του Μαρόκου. Στις 4 Ιουνίου 2011, έκανε το ντεμπούτο του ως αλλαγή στη θέση του Ραφίκ Τζεμπούρ στο 79ο λεπτό του αγώνα.
Με την Αλγερία, έχει αγωνιστεί στα Κύπελλο Εθνών Αφρικής του 2013, του 2015 και του 2017, καθώς και στο Παγκόσμιο Κύπελλο του 2014 στη Βραζιλία.
Συλλογικές
ΑΣΠ Χλεφ
Βιτόρια Γκιμαράες
Ντιναμό Ζάγκρεμπ
Ολυμπιακός
Δημήτρης Παπαδάκης (ηθοποιός)
Ο Δημήτρης Παπαδάκης (18 Νοεμβρίου 1988) είναι Έλληνας ηθοποιός. Έγινε περισσότερο γνωστός στο τηλεοπτικό κοινό από το ρόλο του ως Σήφης Καραντίνης στη δραματική σειρά του Mega Channel με τον τίτλο Κλεμμένα όνειρα, την περίοδο 2011-2013.
Βιογραφικό
Γεννήθηκε στο Κέιπ Τάουν, κατάγεται από τα Ζωνιανά και μεγάλωσε στον Άγιο Νικόλαο της Κρήτης. Σπούδασε υποκριτική στην δραματική σχολή Αθηνών και κοινωνικές επιστήμες και μίντια στο Πανεπιστήμιο Εκκλησιών του Καντέρμπουρι.
Αναφορές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης
Λιαρέικα Αιτωλοακαρνανίας
Τα Λιαρέικα είναι χωριό της Αιτωλοακαρνανίας στην περιοχή του Θέρμου. Ως οικισμός αναγνωρίστηκε το 2011 και προσαρτήθηκε στο δήμο Θέρμου. Σύμφωνα με το σχέδιο Καλλικράτης μαζί με την Ανάληψη, τα Καημένα Αμπέλια, την Κόφτρα, το Λιβάδι, τη Μαραθούλα, το Μετόχι, την Παλιουριά και τον Φλεσουριά αποτελούν τη τοπική Κοινότητα Αναλήψεως που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 47 μόνιμους κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Βίνιανη Φωκίδας
Για οικισμούς με το ίδιο όνομα δείτε το λήμμα: Βίνιανη (αποσαφήνιση)
Γεωγραφία - Ιστορία
Η Βίνιανη βρίσκεται στις ανατολικές πλαγιές της Γκιώνας, στην επαρχιακή οδό Λαμίας - Άμφισσας και απέχει 16 χλμ. Β. από αυτήν. Το χωριό άρχισε να κτίζεται το 1950 από κατοίκους του Προσήλιου, μετά το ολοκαύτωμα που υπέστη από τους Ιταλούς την περίοδο της κατοχής (βλ. Καταστροφή του Προσηλίου Φωκίδας). Από τη Βίνιανη και μέσα από το φαράγγι της Ρεκκάς ξεκινάει μονοπάτι για την κορυφή Πυραμίδα (υψόμετρο 2.500 μέτρα) της Γκιώνας, που είναι η υψηλότερη στην Στερεά Ελλάδα. Η διαδρομή αυτή αποτελεί μέρος του διεθνούς ορειβατικού μονοπατιού Ε4.
Παραπομπές
Κατηγορία:Χωριά του νομού Φωκίδας Βινιανη
Η χώρα του χιονιού
Η χώρα του χιονιού (ιαπωνικά: 雪国) είναι μυθιστόρημα του Ιάπωνα συγγραφέα Γιασουνάρι Καβαμπάτα. Το μυθιστόρημα θεωρείται κλασικό έργο της ιαπωνικής λογοτεχνίας και είναι ανάμεσα στα τρία μυθιστορήματα που αναφέρθηκαν από την επιτροπή απονομής των βραβείων Νόμπελ το 1968, όταν απονεμήθηκε στον Καβαμπάτα το βραβείο Νόμπελ λογοτεχνίας. Το μυθιστόρημα έχει μεταφραστεί στα ελληνικά από τον Γιώργο Λεωτσάκο και κυκλοφόρησε το 2006 από τις εκδόσεις Κέδρος.
Πλοκή
Η χώρα του χιονιού είναι μια σκληρή ιστορία μιας ερωτικής σχέσης ανάμεσα σε έναν φιλότεχνο κάτοικο του Τόκιο και σε μια επαρχιώτισσα γκέισα. Η ιστορία διαδραματίζεται στην απομακρυσμένη λουτρόπολη Γιουζάουα (Ο Καβαμπάτα δεν ανέφερε το όνομα της πόλης στο μυθιστόρημά του).
Το μυθιστόρημα ξεκινά με τον πρωταγωνιστή του μυθιστορήματος, τον Σιμαμούρα, πάνω σε ένα τρένο σε μια απομακρυσμένη λουτρόπολη. Ο Σιμαμούρα είναι ένας πλούσιος, παντρεμένος άνδρας, που κληρονόμησε την περιουσία του, και αυτοαποκαλείται ειδικός στο μπαλέτο. Κατά τη διάρκεια του ταξιδιού του με το τρένο, παρατηρεί μια νεαρή γυναίκα (η οποία αργότερα συστήνεται ως Γιόκο) να φροντίζει έναν άρρωστο άνδρα (ο οποίος ονομάζεται Γιούκιο). Ο Σιμαμούρα παρατηρεί τη γυναίκα μέσα από μια αντανάκλαση στο παράθυρο του τρένου και μαγεύεται ιδιαίτερα από τα μάτια της, καθώς και από τον ήχο της φωνής της.
Ο σκοπός του Σιμαμούρα είναι να πάει στη λουτρόπολη και να γνωρίσει μια νεαρή γυναίκα, την Κομάκο, με την οποία είχε μια σύντομη συνάντηση κατά την προηγούμενη παραμονή του εκεί. Αν και η γυναίκα δεν εργαζόταν ως γκέισα κατά την πρώτη του παραμονή στην πόλη, η κατάστασή της έχει αλλάξει κατά τη δεύτερη επίσκεψή του. Ο Σιμαμούρα έλκεται από τη νεαρή γκέισα, αν και η στοργή του αποδεικνύεται ασυνεπής και αβέβαιη με την πάροδο του χρόνου. Ωστόσο, η Κομάκο ερωτεύεται τον Σιμαμούρα, κάτι που έρχεται σε αντίθεση με την παράδοση της γκέισας να ικανοποιεί τις απαιτήσεις των πελατών χωρίς να εμπλέκεται σε κανένα συναισθηματικό δέσιμο. Κατά τη διάρκεια των συνομιλιών του ζευγαριού, αποκαλύπτονται πολλά πράγματα για τη ζωή της Κομάκο: το γεγονός ότι αναγκάστηκε να γίνει γκέισα για να πληρώσει τους λογαριασμούς του νοσοκομείου του Γιούκιο, ο φημολογούμενος αρραβώνας τους, η τεταμένη σχέση της Κομάκο και του Γιούκιο, πώς έφτασε να ζήσει με τον Γιούκιο και τη μητέρα του και η ζωή της ως μια γκέισα πλήρους απασχόλησης.
Η κορύφωση του μυθιστορήματος συμβαίνει κατά τη διάρκεια μιας από τις επισκέψεις της Κομάκο στο δωμάτιο του Σιμαμούρα στο πανδοχείο της λουτρόπολης. Κατά τη διάρκεια της συνομιλίας τους, ο Σιμαμούρα την αποκαλεί «καλή γυναίκα», αντί για «καλό κορίτσι». Αυτή η αλλαγή της διατύπωσης που χρησιμοποιείται για την περιγραφή της Κομάκο αποκαλύπτει ότι οι δυο τους δεν θα μπορούσαν ποτέ να είναι μαζί, ενώ οι ελπίδες της Κομάκο για μια καλύτερη και πιο ευτυχισμένη ζωή με τον Σιμαμούρα παραμένουν απλώς μια αυταπάτη.
Στο τέλος του μυθιστορήματος, εκδηλώνεται μια πυρκαγιά στην αποθήκη της πόλης, η οποία τότε χρησιμοποιούταν ως κινηματογράφος. Ο Σιμαμούρα και η Κομάκο αντιλαμβάνονται τη φωτιά και βλέπουν τη Γιόκο να πέφτει άψυχη από το μπαλκόνι της αποθήκης. Η Κομάκο μεταφέρει το σώμα της Γιόκο μακριά από την φλεγόμενη αποθήκη, ενώ ο Σιμαμούρα γυρίζει πίσω, παρατηρώντας τον νυχτερινό ουρανό.
Εξωτερικοί σύνδεσμοι
Κατηγορία:Ιαπωνικά μυθιστορήματα
Οπόλε
Το Οπόλε (πολωνικά: Opole, γερμανικά: Oppeln, σιλεσικά: Uopole) είναι πόλη στη νότια Πολωνία, πρωτεύουσα του βοϊβοδάτου Οπόλε. Τον Ιούνιο του 2009 είχε 125.992 κατοίκους. Είναι κτισμένη στις όχθες του ποταμού Όντερ. Η πόλη είναι η ιστορική πρωτεύουσα της Άνω Σιλεσίας.
Ιστορία
thumb|200px|left|Ο πύργος Πιαστ, χτισμένος περί το 1300 Σύμφωνα με αρχαιολογικές ανασκαφές, ένας σλαβικός οικισμός ιδρύθηκε τον 8ο αιώνα στο Όστροβεκ, το βόρειο τμήμα του νησιού Πασιέκα, στη μέση του ποταμού Όντερ. Στην περιοχή χτίστηκε κάστρο το οποίο αναφέρεται για πρώτη φορά το 845, από τον αποκαλούμενο Βαυαρό Γεωγράφο. Πιθανώς στο τέλη του 9ου αιώνα, η περιοχή έγινε τμήμα της Μεγάλης Μοραβίας και πέρασε στη τσεχική σφαίρα επιρροής. Το 990, το Οπόλε, μαζί με τη Σιλεσία, πέρασαν στην κατοχή των Πολωνών και της δυναστείας Πιαστ. Το 1039, οι Τσέχοι την ανακατέλαβαν για έντεκα χρόνια.
Με τον θάνατο του βασιλιά Λουδοβίκου Β΄ της Βοημίας στη μάχη του Μοχάτς, η Σιλεσία πέρασε κληρονομικά στον Φερδινάνδο Α΄ και το Οπόλε πέρασε στην κυριαρχία των Αψβούργων της Αυστρίας. Οι Αψβούργοι πήραν τον έλεγχο της περιοχής το 1532, μετά τον θάνατο του τελευταίου Πιαστ δούκα, του Ιωάννη Β΄ του Καλού. Ο Φρειδερίκος Β΄ της Πρωσίας κατέκτησε το μεγαλύτερο τμήμα της Σιλεσίας από την Αυστρία το 1740, κατά τη διάρκεια των Πολέμων της Σιλεσίας. Η πρωσική κυριαρχία επιβεβαιώθηκε με τη συνθήκη του Μπρεσλάου το 1742. Κατά τη διάρκεια της πρωσικής κυριαρχίας, η εθνοτική σύσταση της πόλης άρχισε να αλλάζει. Στις αρχές του 20ού αιώνα, ο αριθμός των Πολωνών και διγλώσσων κατοίκτων του Οπόλε ήταν, σύμφωνα με τα επίσημα γερμανικά στατιστικά, ανάμεσα σε 25% και 31%. Τα τείχη της πόλης γκρεμίστηκαν στις αρχές του 19ου αιώνα, ώστε να αναπτυχθεί καλύτερα η πόλη. Η πόλη συνδέθηκε σιδηροδρομικώς με το Βρότσλαβ το 1843 και παράλληλα αναζωπυρώθηκε η ναυτιλία στον Όντερ, οδηγώντας σε οικονομική ανάπτυξη.
Μετά το τέλος του πολέμου και τη διάσκεψη του Πότσδαμ, το Οπόλε πέρασε στην κατοχή των Πολωνών. Πολλοί από τους Γερμανούς κατοίκους της πόλης εκτοπίστηκαν στη Γερμανία και στη θέση τους εγκαταστάθηκαν Πολωνοί από τις ανατολικές εκτάσεις της χώρας. Μετά το 1950, η πόλη έγινε έδρα του βοϊβοδάτου του Οπόλε. Το 1966 ιδρύθηκε στην πόλη το Πολυτεχνείο του Οπόλε. Το 1972 έγινε έδρα ρωμαιοκαθολικής επισκοπής και το 1994 ιδρύθηκε το Πανεπιστήμιο του Οπόλε.
Αξιοθέατα
350px|thumb|Ο καθεδρικός του Οπόλε το βράδυ Το Οπόλε φιλοξενεί το ετήσιο Εθνικό Φεστιβάλ Πολωνικού Τραγουδιού. Η πόλη είναι γνωστή για τις εκκλησίες της και το ζωολογικό κήπο.
Αδελφοποιημένες πόλεις
Το Οπόλε έχει αδελφοποιηθεί με τις εξής πόλεις:
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Οπόλε
WordPress
Το WordPress είναι ελεύθερο και ανοικτού κώδικα λογισμικό που χρησιμοποιείται για τη δημιουργία ιστότοπων, blog ή εφαρμογών. Είναι γραμμένο σε PHP και MySQL. Συχνά χρησιμοποιείται ως Σύστημα διαχείρισης περιεχομένου (ΣΔΠ ή CMS). Έχει πολλές δυνατότητες, συμπεριλαμβανομένων μιας αρχιτεκτονικής για πρόσθετες λειτουργίες, και ενός συστήματος προτύπων. Το WordPress χρησιμοποιείται σε περισσότερα από το 14% των 1.000.000 μεγαλύτερων ιστότοπων.
Κυκλοφόρησε για πρώτη φορά στις 27 Μαΐου 2003, από τον Matt Mullenweg ως παραλλαγή του b2/cafelog. Από τον Αύγουστο του 2020, η έκδοση 5.5 έχει ληφθεί περισσότερες από 21,2 εκατομμύρια φορές.
Δυνατότητες
250px|thumb|Η ιεραρχία προτύπων του WordPress Το WordPress έχει ένα σύστημα προτύπων ιστού το οποίο χρησιμοποιεί έναν επεξεργαστή προτύπων. Οι χρήστες του μπορούν να αλλάζουν τη θέση διαφόρων στοιχείων του γραφικού περιβάλλοντος χωρίς να χρειάζεται να επεξεργάζονται κώδικα PHP ή HTML. Μπορούν επίσης να εγκαθιστούν και να αλλάζουν μεταξύ διαφόρων οπτικών θεμάτων. Μπορούν ακόμα να επεξεργαστούν τον κώδικα PHP και HTML στα οπτικά θέματα, προκειμένου να επιτύχουν προχωρημένες τροποποιήσεις. Το WordPress έχει επίσης δυνατότητα ενσωματωμένης διαχείρισης συνδέσμων, μόνιμους συνδέσμους οι οποίοι είναι φιλικοί προς τις μηχανές αναζήτησης, δυνατότητα ανάθεσης πολλαπλών κατηγοριών και υποκατηγοριών στα άρθρα, και υποστήριξη για ετικέτες στα άρθρα και τις σελίδες. Συμπεριλαμβάνονται επίσης αυτόματα φίλτρα, τα οποία παρέχουν προτυποποιημένη μορφοποίηση του κειμένου (για παράδειγμα μετατροπή των διπλών εισαγωγικών σε «έξυπνα» εισαγωγικά (δηλαδή " " σε “ ”). Το WordPress υποστηρίζει επίσης τα πρότυπα Trackback και Pingback για προβολή συνδέσμων προς άλλους ιστότοπους, οι οποίοι με τη σειρά τους έχουν συνδέσμους προς μια δημοσίευση ή άρθρο. Τέλος, το WordPress έχει μια πλούσια αρχιτεκτονική πρόσθετων λειτουργιών, η οποία επιτρέπει στους χρήστες και στους προγραμματιστές να επεκτείνουν τη λειτουργικότητά του πέρα από τις δυνατότητες οι οποίες αποτελούν μέρος της βασικής εγκατάστασης.
Διατίθενται εγγενείς εφαρμογές για το Android, το iPhone/iPod Touch, το iPad, το Windows Phone 7 και το  BlackBerry οι οποίες παρέχουν πρόσβαση σε μερικές από τις δυνατότητες του πίνακα διαχείρισης του WordPress, και λειτουργούν με ιστολόγια στο WordPress.com και με πολλά σε WordPress.org.
Φλεσουριάς Αιτωλοακαρνανίας
Ο Φλεσουριάς είναι οικισμός της Αιτωλοακαρνανίας στην περιοχή του Θέρμου.
Γενικά στοιχεία
Ο Φλεσουριάς βρίσκεται βόρεια του Εύηνου ποταμού, σε απόσταση περίπου 26 χλμ. Ν. από το Θέρμο (έδρα του δήμου) και 20 χλμ.Δ.-ΒΔ. από τη Ναύπακτο. Ως ξεχωριστός οικισμός αναφέερεται για πρώτη φορά το 2011 να απογράφεται στο δήμο Θέρμου ενώ υπήρξε αναγνωρισμένος οικισμός παλιότερα, την περίοδο 16/10/1940-14/03/1971, με την ονομασία Φλεσουριά. Σύμφωνα με το σχέδιο Καλλικράτης μαζί με την Ανάληψη, τα Καημένα Αμπέλια, την Κόφτρα, το Λιβάδι, τη Μαραθούλα, το Μετόχι, την Παλιουριά και τα Λιαρέικα αποτελούν τη τοπική Κοινότητα Αναλήψεως που υπάγεται στο δήμο Θέρμου και σύμφωνα με την απογραφή του 2011 απογράφησαν 71 κάτοικοι (περίπου 26 μόνιμοι). Κοντά στον οικισμό βρίσκονται η "Γέφυρα Μπανιά" ή "της Πούλιανης" και τα "Λουτρά Βλαχομάνδρας".
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
WordPress
Ιστορία
Το 2004, οι όροι της άδειας χρήσης του ανταγωνιστικού λογισμικού Movable Type άλλαξαν από την Six Apart, και πολλοί από τους χρήστες του, με αρκετή επιρροή, μετέβηκαν στο WordPress. Μέχρι τον Οκτώβριο του 2009, η Αναφορά μεριδίου αγοράς για τα Συστήματα διαχείρισης περιεχομένου Ανοικτού Κώδικα του 2009 είχε συμπεράνει ότι το WordPress ήταν το δυνατότερο όνομα στα συστήματα διαχείρισης περιεχομένου ανοικτού κώδικα.
Αφαίρεση οπτικών θεμάτων με διαφημίσεις
Στις 10 Ιουλίου του 2007, μετά από μια συζήτηση στο φόρουμ ιδεών του WordPress και μια δημοσίευση του Mark Ghosh στο ιστολόγιό του Weblog Tools Collection, ο Matt Mullenweg ανακοίνωσε ότι το επίσημο ευρετήριο οπτικών θεμάτων του WordPress στη διεύθυνση http://themes.wordpress.net δεν θα φιλοξενούσε πλέον θέματα τα οποία θα περιείχαν διαφημιστικούς συνδέσμους. Παρότι αυτή η κίνηση γνώρισε κριτική από σχεδιαστές και χρήστες τέτοιων θεμάτων, ευοδώθηκε από τους χρήστες του WordPress οι οποίοι θεωρούσαν αυτά τα θέματα ως spam. Το επίσημο ευρετήριο οπτικών θεμάτων του WordPress σταμάτησε να δέχεται καινούρια θέματα, συμπεριλαμβανομένων και εκείνων χωρίς διαφημιστικούς συνδέσμους, σχεδόν αμέσως μετά από αυτή την ανακοίνωση. Υπάρχουν ακόμα διαθέσιμα τέτοια θέματα από άλλες πηγές, καθώς και ελεύθερα ή δωρεάν θέματα στα οποία τρίτοι έχουν προσθέσει διαφημιστικούς συνδέσμους.
Στις 18 Ιουλίου του 2008, άνοιξε το καινούριο ευρετήριο οπτικών θεμάτων στο http://wordpress.org/extend/themes/. Έμοιαζε οπτικά με το ευρετήριο πρόσθετων λειτουργιών, και κάθε οπτικό θέμα που υποβάλλεται, εξετάζεται πρώτα αυτόματα από ένα λογισμικό, και μετά από έναν άνθρωπο.
Στις 12 Δεκεμβρίου του 2008, περισσότερα από 200 οπτικά θέματα αφαιρέθηκαν από το ευρετήριο οπτικών θεμάτων του WordPress καθώς δεν ήταν συμβατά με την απαίτηση για χρήση της άδειας GPL. Σήμερα, επιτρέπεται η αναφορά στο όνομα του δημιουργού του κάθε θέματος μέσα στις σελίδες του θέματος, αλλά η επίσημη πολιτική δεν επιτρέπει χορηγίες ή συνδέσμους προς ιστότοπους οι οποίοι διανέμους οπτικά θέματα ασύμβατα με την GPL. Τα ασύμβατα με GPL θέματα φιλοξενούνται πλέον σε άλλα ευρετήρια οπτικών θεμάτων.
Εκδόσεις
Οι περισσότερες εκδόσεις του WordPress παίρνουν το κωδικό τους όνομα από γνωστούς μουσικούς της Τζαζ, αρχίζοντας από την έκδοση 1.0.
Προβλήματα ασφαλείας
Πολλά προβλήματα ασφαλείας έχουν βρεθεί στο λογισμικό,, κυρίως το 2007 και το 2008. Σύμφωνα με την Secunia, εταιρεία ερευνών για θέματα ασφαλείας, το WordPress είχε τον Απρίλιο του 2007 επτά μη διορθωμένα προβλήματα ασφαλείας (από σύνολο 32) με αξιολόγηση «λιγότερο κρίσιμο». Η Secunia τηρεί μια ενημερωμένη λίστα με προβλήματα ασφαλείας του WordPress.
Τον Ιανουάριο του 2007, πολλά δημοφιλή ιστολόγια που ασχολούνταν με βελτιστοποίηση για μηχανές αναζήτησης, καθώς και μερικά όχι και τόσο δημοφιλή ιστολόγια τα οποία χρησιμοποιούσαν τις διαφημίσεις AdSense, έγιναν στόχος επιθέσεων με εκμετάλλευση μιας αδυναμίας του WordPress. Ένα ξεχωριστό πρόβλημα ασφαλείας σε έναν από τους εξυπηρετητές του έργου, επέτρεψε σε έναν επιτιθέμενο να εισάγει κώδικα τον οποίο μπορούσε να εκμεταλλευτεί, με την μορφή Backdoor σε μερικές λήψεις του WordPress 2.1.1. Η έκδοση 2.1.2 διόρθωσε αυτό το πρόβλημα, και μια το WordPress συμβούλευσε όλους τους χρήστες να αναβαθμίσουν άμεσα.
Έκτοτε, το WordPress έχει βελτιωθεί στα θέματα ασφαλείας, και οι πρόσφατες εκδόσεις είναι κατά πολύ ασφαλέστερες, με μόνο μικρής σημασίας προβλήματα. Το πιο πρόσφατο πρόβλημα ασφαλείας μεγάλης σημασίας βρέθηκε στο WordPress 2.7, το οποίο κυκλοφόρησε το 2008.
Στις 12 Απριλίου του 2011 βρέθηκε ότι η Automattic είχε μία χαμηλού επιπέδου (root) εισβολή σε μερικούς εξυπηρετητές του WordPress, και πιθανώς όλο το περιεχόμενο εκείνων των εξυπηρετητών να επηρεάστηκε. Ο πηγαίος κώδικας, συμπεριλαμβανομένων μερικών «ευαίσθητων τμημάτων κλειστού κώδικα», φανερώθηκε.
Οι ξεχωριστές εγκαταστάσεις του WordPress μπορούν να προστατευθούν με διάφορες πρόσθετες λειτουργίες προσανατολισμένες προς την ασφάλεια.
Πολλαπλά ιστολόγια
Πριν από την έκδοση WordPress 3.0, το WordPress υποστήριζε ένα ιστολόγιο ανά εγκατάσταση, παρότι μπορούσαν να εκτελούνται πολλαπλές περιστάσεις του προγράμματος, εάν έτρεχαν από διαφορετικό φάκελο, και χρησιμοποιούσαν διαφορετικούς πίνακες στην βάση δεδομένων. Το WordPress Multi-User (ή WordPress MU, ή απλά WPMU) ήταν μια παραλλαγή του WordPress δημιουργημένη για να επιτρέπει πολλαπλά ιστολόγια να λειτουργούν με μία μόνο εγκατάσταση του προγράμματος, την οποία να διαχειρίζεται ένας κεντρικός διαχειριστής. Το WordPress MU επιτρέπει στους ιδιοκτήτες ενός ιστότοπου να φιλοξενούν την δική τους κοινότητα ιστολόγων, καθώς και να ελέγχουν όλα τα ιστολόγια από έναν κεντρικό πίνακα ελέγχου. Το WordPress MU προσθέτει οκτώ νέους πίνακες δεδομένων για κάθε ιστολόγιο.
Το WordPress MU συγχωνεύθηκε με το WordPress ως μέρος της έκδοσης 3.0.
Βασικοί προγραμματιστές
Ο Matt Mullenweg και ο Mike Little είναι οι συνιδρυτές του έργου. Οι βασικοί προγραμματιστές που συνεισφέρουν είναι οι Ryan Boren, Mark Jaquith, Matt Mullenweg, Andrew Ozz, Peter Westwood, και άλλοι.
Το WordPress επίσης αναπτύσσεται από την κοινότητά του, συμπεριλαμβανομένων των Δοκιμαστών του WP, μιας ομάδας εθελοντών οι οποίοι δοκιμάζουν κάθε κυκλοφορία. Έχουν πρώιμη πρόσβαση σε καθημερινές ενημερώσεις του προγράμματος, σε δοκιμαστικές εκδόσεις και σε εκδόσεις υποψήφιες για κυκλοφορία. Τα σφάλματα τεκμηριώνονται σε μια ειδική λίστα ταχυδρομείου, στο εργαλείο Trac του έργου.
Παρότι αναπτύσσεται σε μεγάλο βαθμό από την κοινότητα που το περιστοιχίζει, το WordPress συνδέεται στενά με την εταιρεία Automattic, την οποία ίδρυσε ο Matt Mullenweg. Στις 9 Σεπτεμβρίου του 2010, η Automattic δώρισε το εμπορικό σήμα WordPress στο νεοιδρυθέν Ίδρυμα WordPress, έναν οργανισμό με σκοπό την υποστήριξη του WordPress.org (συμπεριλαμβανομένου του λογισμικού και των αρχείων για τα πρόσθετα και τα πρότυπα), και τα bbPress και BuddyPress.